A Bizottság határozata

(2003. október 14.)

a 2004. évben közösségi pénzügyi hozzájárulásra jogosult, az állatbetegségek felszámolására és ellenőrzésére irányuló programok és a zoonózisok megelőzését célzó ellenőrzések jegyzékeiről

(az értesítés a C(2003) 3708. számú dokumentummal történt)

(2003/743/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 806/2003/EK rendelettel [1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra [2], és különösen annak 24. cikke (5) bekezdésére és 32. cikkére,

mivel:

(1) Egyes tagállamok és csatlakozó tagállamok olyan, az állatbetegségek felszámolására és ellenőrzésére irányuló programokat nyújtottak be a Bizottsághoz, amelyekhez a Közösség pénzügyi hozzájárulását kívánják igénybe venni.

(2) A közös agrárpolitika finanszírozásáról szóló, 1999. május 17-i 1258/1999/EK tanácsi rendelet [3] értelmében az állatbetegségek felszámolására és ellenőrzésére irányuló programokat az Európai Mezőgazdasági Orientációs és Garanciaalap Garancia Részlegén keresztül finanszírozzák. Pénzügyi ellenőrzési célokra az említett rendelet 8. és 9. cikkét kell alkalmazni.

(3) A 2004. évben közösségi pénzügyi hozzájárulásra jogosult, az állatbetegségek felszámolására és ellenőrzésére irányuló programok jegyzékének megállapításakor és az egyes programokra vonatkozó hozzájárulás javasolt összegének és mértékének meghatározásakor figyelembe kell venni, hogy az egyes programok milyen jelentőséggel bírnak a Közösségben, illetve a rendelkezésre álló előirányzatok mértékét.

(4) A 2004. évben közösségi pénzügyi hozzájárulásra jogosult, a zoonózisok megelőzését célzó ellenőrzésekre irányuló programok jegyzékének megállapításakor és az egyes programokra vonatkozó hozzájárulás javasolt összegének és mértékének meghatározásakor figyelembe kell venni, hogy az egyes programok milyen jelentőséggel bírnak a Közösségben, azok megfelelnek-e a vonatkozó közösségi állat-egészségügyi jogszabályokban foglalt technikai előírásoknak, illetve a rendelkezésre álló előirányzatok mértékét.

(5) A 2003. évi csatlakozási okmány 32. cikke megállapítja, hogy az új tagállamok az állat-egészségügyi alapból finanszírozott kiadások tekintetében a jelenlegi tagállamokkal megegyező elbánásban részesülnek.

(6) Azonban bármely érintett program tekintetében csak azt követően lehet a 2004. évi költségvetés keretében pénzügyi kötelezettséget vállalni, ha az érintett csatlakozó tagállamok csatlakozása megtörtént. A csatlakozó államokban egyes betegségek felszámolását továbbá egyéb közösségi pénzügyi eszközökkel is finanszírozhatják.

(7) A Bizottság mind pénzügyi, mind állat-egészségügyi szempontból megvizsgálta az összes benyújtott programot és megállapította, hogy ezeket a programokat fel kell venni a 2004. évben közösségi pénzügyi hozzájárulásra jogosult programok jegyzékébe.

(8) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) Az I. mellékletben felsorolt, az állatbetegségek felszámolására és ellenőrzésére irányuló programok a 2004. évben a Közösség pénzügyi hozzájárulására jogosultak.

(2) Az (1) bekezdésben említett programokra vonatkozóan a közösségi pénzügyi hozzájárulás javasolt mértékét és összegét az I. melléklet tartalmazza.

2. cikk

(1) A II. mellékletben felsorolt, a zoonózisok megelőzését célzó ellenőrzésekre irányuló programok a 2004. évben a Közösség pénzügyi hozzájárulására jogosultak.

(2) Az (1) bekezdésben említett programokra vonatkozóan a közösségi pénzügyi hozzájárulás javasolt mértékét és összegét az II. melléklet tartalmazza.

3. cikk

Ennek a határozatnak a tagállamok a címzettjei.

Kelt Brüsszelben, 2003. október 14-én.

a Bizottság részéről

David Byrne

a Bizottság tagja

[1] HL L 122., 2003.5.16., 1. o.

[2] HL L 224., 1990.8.18., 19. o.

[3] HL L 160., 1999.6.26., 103. o.

--------------------------------------------------

I. MELLÉKLET

Az állatbetegségek felszámolására és ellenőrzésére irányuló programok jegyzéke (1. cikk (1) bekezdése)

A közösségi pénzügyi hozzájárulás javasolt mértéke és összege

(EUR) |

Betegség | Tagállam vagy csatlakozó tagállam | A hozzájárulás mértéke | Javasolt összeg |

Afrikai/Klasszikus sertéspestis | Olaszország (Szardínia) | 50 % | 250000 |

Aujeszky-féle betegség | Belgium | 50 % | 700000 |

Spanyolország | 50 % | 75000 |

Magyarország | 50 % | 100000 |

Írország | 50 % | 50000 |

Litvánia | 50 % | 50000 |

Málta | 50 % | 5000 |

Portugália | 50 % | 50000 |

Szlovákia | 50 % | 60000 |

Kéknyelv betegség | Spanyolország | 50 % | 150000 |

Franciaország | 50 % | 225000 |

Olaszország | 50 % | 700000 |

Szarvasmarhák brucellózisa | Ciprus | 50 % | 85000 |

Görögország | 50 % | 300000 |

Spanyolország | 50 % | 4000000 |

Írország | 50 % | 5000000 |

Olaszország | 50 % | 1500000 |

Litvánia | 50 % | 50000 |

Lengyelország | 50 % | 150000 |

Portugália | 50 % | 1800000 |

Szlovénia | 50 % | 110000 |

Egyesült Királyság (Észak-Írország) | 50 % | 2000000 |

Szarvasmarhák gümőkórja | Görögország | 50 % | 300000 |

Spanyolország | 50 % | 5000000 |

Írország | 50 % | 4500000 |

Olaszország | 50 % | 1200000 |

Litvánia | 50 % | 70000 |

Lengyelország | 50 % | 150000 |

Portugália | 50 % | 400000 |

Szlovénia | 50 % | 40000 |

Egyesült Királyság (Észak-Írország) | 50 % | 2000000 |

Klasszikus sertéspestis | Belgium | 50 % | 175000 |

Cseh Köztársaság | 50 % | 75000 |

Németország | 50 % | 800000 |

Litvánia | 50 % | 20000 |

Luxemburg | 50 % | 90000 |

Szlovénia | 50 % | 30000 |

Szlovákia | 50 % | 125000 |

Szarvasmarhák enzootikus leukózisa | Olaszország | 50 % | 100000 |

Litvánia | 50 % | 100000 |

Portugália | 50 % | 100000 |

Szlovákia | 50 % | 40000 |

Egyesült Királyság (Észak-Írország) | 50 % | 5000 |

Juh- és kecskefélék brucellózisa (B. melitensis) | Ciprus | 50 % | 725000 |

Görögország | 50 % | 1000000 |

Spanyolország | 50 % | 6500000 |

Franciaország | 50 % | 300000 |

Olaszország | 50 % | 3500000 |

Litvánia | 50 % | 17000 |

Portugália | 50 % | 2000000 |

Szlovénia | 50 % | 70000 |

Poseidom | Franciaország | 50 % | 250000 |

Veszettség | Ausztria | 50 % | 200000 |

Cseh Köztársaság | 50 % | 650000 |

Németország | 50 % | 800000 |

Finnország | 50 % | 70000 |

Lettország | 50 % | 370000 |

Lengyelország | 50 % | 1800000 |

Szlovénia | 50 % | 110000 |

Szlovákia | 50 % | 400000 |

Sertések hólyagos betegsége Klasszikus sertéspestis | Olaszország | 50 % | 400000 |

Összesen | | | 51892000 |

--------------------------------------------------

II. MELLÉKLET

A zoonózisok megelőzését célzó ellenőrzésekre irányuló programok jegyzéke (2. cikk (1) bekezdése)

A közösségi pénzügyi hozzájárulás javasolt mértéke és összege

(EUR) |

Zoonózis | Tagállam vagy csatlakozó tagállam | A hozzájárulás mértéke | Javasolt összeg |

Szalmonella | Ausztria | 50 % | 150000 |

Dánia | 50 % | 260000 |

Franciaország | 50 % | 700000 |

Írország | 50 % | 90000 |

Litvánia | 50 % | 400000 |

Hollandia | 50 % | 400000 |

Szlovákia | 50 % | 400000 |

Összesen | | | 2400000 |

--------------------------------------------------